Here is a page extracted from Wikipedia that may contain CSS, HTML, and a lot of unformatted text.

Title: Los Calderons
Content: A fiesta de Los Calderons ye una viella tradición d'o lugar aragonés de La Fraixneda, en a comarca d'o Matarranya, a on que a catrinalla d'o lugar recorre as suyas carreras fendo firme estrapalucio con calderons y fierros. Lo fan ta remerar a los Reis Magos que no pasen de largo y dentren en o lugar a deixar-ie os suyos presents.

Ista tradición popular no se sabe guaire bien d'a on vien, pero sí que leva arrienda anyadas fendo-se y que pasa de pais a fillos. A las diez d'o maitín a mainalla se chunta en a plaza ta fer una chicolatada y prener “os calderons”: coberteras, cazos, ollas viellas, latas u cualsiquier ferrinchón que faiga bien de rudio.

Dende astí recorren o lugar ta empachar que os reis s'espisguarden y no i aturen. Si lo consiguen, os reis bi plegarán, sobre os suyos caballos a las siet d'a tardi t'a capilla '’o lugar, a on que darán a toz os ninos os suyos presents.

Vinclos externos 
  “Los Calderons” remeran a los reis a on ye La Fraixneda, en Arredol.

Fiestas
La Fraixneda
Tradicions aragonesas